Na osnovu člana 189 stav 1 Zakona o lokalnoj samoupravi („Službeni list CG“, br. 2/18, 34/19, 38/20, 50/22 i 84/22), člana 136 i člana 38 stav 1 Statuta opštine Nikšić ("Službeni list CG-Opštinski propisi", broj 31/18), Skupština opštine Nikšić, na sjednici održanoj \_\_\_\_\_2022. godine, donijela je

O D L U K U

o uspostavljanju saradnje između opštine Nikšić i opštine Istočno Novo Sarajevo

Član 1

Izražavajući obostranu želju opštine Nikšić i opštine Istočno Novo Sarajevo, za razvijanje saradnje i prijateljskih veza, ovom odlukom opština Nikšić uspostavlja saradnju sa opštinom Istočno Novo Sarajevo.

Saradnja opštine Nikšić i opštine Istočno Novo Sarajevo će se uspostaviti u oblastima kulture, privrede, turizma, lokalnog ekonomskog razvoja i u drugim oblastima od zajedničkog interesa.

Član 2

Ovlašćuje se predsjednik Opštine, da u ime opštine Nikšić potpiše Sporazum o saradnji između opštine Nikšić i opštine Istočno Novo Sarajevo.

Član 3

Ova odluka stupa na snagu osmog dana od dana objavljivanja u „Službenom listu Crne Gore –Opštinski propisi“.

Broj: 01-030-

Nikšić,\_\_\_\_\_\_\_\_2022. godine

SKUPŠTINA OPŠTINE NIKŠIĆ

P r e d s j e d n i k

Nemanja Vuković, s.r.

O b r a z l o ž e nj e

**Pravni osnov**

Pravni osnov za donošenje ove odluke sadržan je u članu 189 stav 1 Zakona o lokalnoj samoupravi („Službeni list CG“, br. 2/18, 34/19, 38/20, 50/22 i 84/22), kojim je propisano da opštine mogu slobodno sarađivati sa lokalnim zajednicama i asocijacijama drugih zemalja, radi ostvarivanja zajedničkih interesa i udruživati se u regionalne i međunarodne organizacije lokalnih vlasti.

Članom 136 Statuta opštine Nikšić ("Službeni list CG-Opštinski propisi", broj 31/18) propisano je da opština ostvaruje saradnju sa drugim opštinama i gradovima u zemlji i inostranstvu u oblastima od zajedničkog interesa u skladu sa Ustavom i Zakonom, a članom 38 stav 1 Statuta opštine Nikšić, propisano je da Skupština u vršenju poslova iz svog djelokruga donosi odluke, rješenja, preporuke i druge akte.

**Razlog**

Polazeći od obostrane želje opštine Nikšić i opštine Istočno Novo Sarajevo za uspostavljanje saradnje i prijateljskih veza, opština Nikšić i opština Istočno Novo Sarajevo će potpisati Sporazum o saradnji. Ovaj sporazum će se temeljiti na partnerskom odnosu i traženju mogućnosti u ostvarivanju interesa građana u svim oblastima života i rada sa nastojanjem da ta saradnja donese uzajamne koristi kako opštini Nikšić tako i opštini Istočno Novo Sarajevo.

Istočno Novo Sarajevo je od šest opština koje čine grad Istočno Sarajevo. Opština zahvata od oko 36 km2 koju naseljava oko 11.400 stanovnika. Ono predstavlja gusto naseljenu urbanu sredinu koju čine novoizgrađeni objekti stambene i poslovne funkcije.

Pored industrijskih pogona i uslužnih djelatnosti ova opština posjeduje potencijale za razvoj obrazovne, tranzitne i turističke djelatnosti. Na području opštine nalazi se Matična biblioteka nekoliko fakulteta i univerziteta u Istočnom Sarajevu i brojne upravne zgrade. Poljoprivredna proizvodnja ima veliki potencijal (stočarstvo, povrtlarstvo i voćarstvo).

Imajući u vidu navedeno predlažem Skupštini da donese Odluku o uspostavljanju saradnje između opštine Nikšić i opštine Istočno Novo Sarajevo.

Služba za saradnju poslove predsjednika i informisanje

Rukovodilac

Marko Perućica,s.r.